નવસારી જિલ્લામાં છેલ્લા ત્રણ-ચાર દિવસથી વરસાદનું આગમન થયું છે. ત્યારે ગતરાત્રી દરમિયાન ધીમીધારે વરસી રહેલા વરસાદના કારણે નવસારી અને વિજલપોર શહેરના મુખ્ય માર્ગો તેમજ અનેક વિસ્તારોમાં પાણી ભરાતા વાહનચાલકોને મુશ્કેલીનો સામનો કરવો પડી રહ્યો છે. જો કે, અત્યાર સુધીમાં નવસારીમાં સરેરાશ 10 ઇંચ વરસાદ નોંધાતા લોકોમાં આનંદનો માહોલ જોવા મળી રહ્યો છે. તો ખેતી માટે પણ વાવણી લાયક વરસાદ પડતા ખેડૂતોમાં પણ આનંદનો માહોલ જોવા મળી રહ્યો છે.